6 เรื่องราวของตัวละคร “ขั้นเทพ” จากเรื่องเป็นต่อ

ถือว่าเป็นละครซิทคอมที่สร้างเสียงหัวเราะให้กับคนไทยมานาน โดยเริ่มตั้งแต่ปี พ.ศ. 2547 จนถึงปัจจุบัน จนผู้ชมหลาย ๆ คนรู้สึกเหมือนกับเติบโตมาพร้อมกับละครเรื่องนี้ และในไม่กี่อาทิตย์ที่ผ่านมา ละครเรื่องนี้ก็กลับมาเป็นที่พูดถึงอีกครั้ง เนื่องจากเป็นการจากไปของตัวละครที่ชื่อว่า ขั้นเทพ ที่ได้เข้ามาสร้างสีสันให้กับละครเรื่องนี้มา 7 ปีแล้ว ท่ามกลางความเสียดายของใครหลาย ๆ คนที่อาจจะไม่ได้เห็นหน้าหนุ่มสน-ยุกต์ ในละครเรื่องนี้อีกต่อไป ในบทความวันนี้จึงเป็นเรื่องราวของตัวละครที่ชื่อว่า ขั้นเทพ มาให้ทุกท่านได้รู้จักตัวละครเรื่องนี้กันมากขึ้น

1. กำเนิดขั้นเทพ

ในประมาณปี พ.ศ. 2555 ช่วงเดือนธันวาคม ตัวละคร พี่หมอน ได้กล่าวในละครตอนนั้นว่าจะมีพนักงานใหม่ที่ชื่อว่า ขั้นเทพ เข้ามาทำงานในบริษัท BKL ทำให้ผู้ชมต่างเดากันไปต่าง ๆ นานา ว่าใครจะมารับบทเป็น ขั้นเทพ เพราะต้องมีความสำคัญพอสมควรเพราะชื่อของตัวละครนี้มาเป็นชื่อใหม่ของละครซิทคอมเรื่องนี้เลยทีเดียว และก็ได้ปรากฏว่าเป็นหนุ่มสน-ยุกต์ ซึ่งก็ถูกใจแฟน ๆ ละครพอสมควร

2. บทบาทในตอนแรกของขั้นเทพ

ในช่วงแรกดูเหมือนว่าขั้นเทพจะเป็นคู่ปรับของเป็นต่อเสียด้วยซ้ำ เพราะเป็นต่อเชื่อว่าขั้นเทพเป็นแฟนใหม่ของทิพย์แฟนเก่าของเขา คนที่เขากำลังจะขอคืนดีด้วย แต่ภายหลังก็พบว่าเป็นเรื่องเข้าใจผิด เพราะขั้นเทพเป็นน้องชายที่เป็นญาติของทิพย์เท่านั้น ดังนั้นความสัมพันธ์ของทั้งคู่ก็ค่อย ๆ พัฒนาขึ้นมาเรื่อย ๆ